นักรณรงค์ในอินเดีย เรียกร้องให้รัฐบาลล้มเลิกกฏหมาย ห้ามรักร่วมเพศ
นักรณรงค์ในอินเดีย พยายามเรียกร้องให้รัฐบาลล้มเลิกกฏหมาย ห้าม การรักร่วมเพศของยุค Victorian เรื่องที่เป็นสัญญาณบ่งชี้ว่า สังคมอนุรักษ์น
ประมวลกฏหมายอาญามาตราที่377 ของอินเดีย เป็นกฏหมายห้ามการรักร่วมเพศปัจจุบันศาลสูงตามรัฐและเมืองหลักๆ หลายแห่งในอินเดีย กำลังพิจารณาทบ ทวนกฏหมายฉบับนี้อยู่ซึ่งกลุ่มผู้รณรงค์เรื่องสิทธิมนุษยชนคนรักร่วมเพศ ต่างก็หวังว่ากฏหมายฉบับนี้จะถูกยกเลิกไป คุณ ArvindNarrain ทนายความประจำสำนักกฏหมาย Alternative Law Forum ซึ่งเป็นกลุ่มสิทธิมนุษยชนในกรุงบังกาลอร์อธิบายว่าประมวลกฏหมายอาญามาตราที่ 377 นั้น ส่งผลกระทบต่อชายและหญิงรักร่วมเพศอย่างไรบ้าง คุณ Arvindตั้งคำถามว่า ตามกฏหมายแล้ว เพศที่ผิดแผกไปจากที่ธรรมชาติ สร้างมาถือเป็นอาชญากรอย่างนั้นหรือ? เขาบอกว่ากฏหมายฉบับนี้มักถูกนำไปใช้บังคับ ขู่เข็ญหรือขู่กรรโชก ต่อบุคคลที่มีใจรักในเพศเดียวกัน กลุ่มอาชญากรในอินเดีย มักจะขู่กรรโชกทรัพย์จากหญิงชายรักร่วมเพศจำนวนมาก โดยขู่ว่าจะเปิดโปงให้ครอบครัวของพวกเขาชุมชน ตลอดจนเจ้าหน้าที ตำรวจทราบว่าพวกเขาเป็นพวกรักร่วมเพศ ภายใต้ประมวลกฏหมายอาญามาตราที่377 ผู้ละเมิดอาจถูกปรับอย่างหนัก และอาจถูกจำคุกถึง 10 ปี คุณ Ponni Arasuนักรณรงค์เรื่องสิทธิมนุษยชนคนรักร่วมเพศที่สำนักกฏหมาย Alternative Law Forum กล่าวว่าบางครั้งชายหญิงรักร่วมเพศที่อยู่ร่วมกัน อาจถูกจับกุมใน ข้อหาอื่นด้วยอย่างเช่นข้อหาพรากผู้เยาว์ด้วย อีกด้านหนึ่งที่การประชุมเรื่องโรคเอดส์ที่กรุงเม็กซิโกซิตี้เมื่อไม่นานมานี้ นาย AnbumaniRamadoss รัฐมนตรีกระทรวงสาธารณสุขของอินเดียเรียกร้องให้ศาลยกเลิก กฏหมายอาญามาตราที่ 377 นั้นเสีย เขากล่าวว่ากฏหมายนี้ดูเหมือนว่าจะขับไล่ให้บรรดาหญิงชายรักร่วมเพศลงไปอยู่ใต้ดิน ซึ่งเป็นการขัดขวางความพยายามของประเทศในการป้องกันการแพร่ระบาดของเชื้อไวรัสเอชไอวี คาดประมาณว่าในปัจจุบันมีผู้ติดเชื้อไวรัสเอชไอวี และโรคเอดส์ในอินเดียราว 2 ล้าน 5 แสนคน อย่างไรก็ตามยังมีชาวอินเดียอีกหลายคน ที่ต้องการให้กฏหมายฉบับนี้คงอยู่ อย่างเช่นกลุ่มIndia’s Hindu Nationalist Bharatiya Janata Party คุณ Prakash Jawadekarโฆษกของกลุ่มนี้ปฏิเสธที่จะแสดงความคิดเห็น หรือต่อต้านกฏหมายห้ามรักร่วมเพศแต่เขาแสดงให้เห็นว่าเรื่องนี้เป็นเรื่องที่ไม่สำคัญ โดยยกประเด็นปัญหาอื่นๆ ขึ้นมาพูดแทน คุณ PrakashJawadekar บอกว่าเรื่องชายแต่งงานกับชาย หรือหญิงแต่งกับหญิงหรือเรื่องสิทธิมนุษยชนของคนรักร่วมเพศนั้นไม่ได้เป็นเรื่องที่สำคัญในประเทศนี้ เพราะยังมีปัญหาอื่นๆอีกมากมายที่อินเดียกำลังต่อสู้อยู่ อย่างไรก็ตามศาลสูงของกรุงเดลีมีหมายกำหนดการพิจารณาเรื่องนี้ในศาล ซึ่งนักสังเกตุการณ์ต่างรอฟังคำตัดสินในปลายปีนี้